पेंशन, राशन और नरेगा को लेकर निकाली रैली
जोशपूर्णगीत नारों के साथ बुधवार को शास्त्री काम्पलेक्स में एकल नारी शक्ति संगठन द्वारा आयोजित किए जा रहे तीन दिवसीय जिला स्तरीय सदस्य सम्मेलन का जोश पूर्ण गीत नारों के साथ रैली का आयोजन किया गया। जिसमें 110 एकल महिलाओं ने भाग लिया। रैली शास्त्री काम्पलेक्स से कलेक्ट्रट तक निकाली गई।
एकल महिलाओं ने कलेक्टर शुचि त्यागी को एकल महिलाओं से सम्बन्धित समस्याओं का ज्ञापन सौंपा। कलेक्टर से संगठन के प्रतिनिधिमण्डल में निरुपा बाई, कल्याणी देवी, प्रेमवती, चन्द्रकला शर्मा अन्य महिलाएं मिली और सभी समस्याओं से अवगत करवाया। उन्होंने ज्ञापन मंे बताया कि सभी ब्लाकों में एकल महिलाओं की सामाजिक सुरक्षा पेंशन नियमित रुप से नहीं मिल पा रही। साथ ही पेंशन के लिए कई आफिसों के चक्कर काटने पड़ते हैं। सामाजिक सुरक्षा पेंशन नियमित की जाए। पालनहार की राशि भी समय पर नहीं मिल रही है। यह राशि 6-8 माह बाद मिलती है। एकल महिलाओं को नरेगा मे काम नही मिल पा रहा काम मांगने जाते है तो सरपंच सचिव मना कर देते हैं, आदि मांगें शामिल रहीं। इस पर कलेेक्टर ने कहा कि हम आपके द्वारा दी गई समस्या लिस्ट के अनुसार उचित कार्यवाही करेंगे। इससे पूर्व सम्मेलन में रसद विभाग से प्रवर्तन निरीक्षक ने महिलाओं को राशन वितरण प्र्रणाली की जानकारी दी। जिला परिषद से एक्सईएन हरमान सिंह बीडीओ द्वारा महिलाअेंा को नरेगा मे काम का आवेदन समय पर मजदूरी पूरी नपती पूरी रेट के बारे में जानकारी दी।
धौलपुर. रैली में शामिल महिलाएं
hin_Deva hin_Deva hin_Deva bho_Deva